Iqtisodiyotning ayrim tarmoqlari xoʻjalik yurituvchi subyektlari uchun xodimlar soni va mehnatga haq toʻlash fondining eng kam meʼyorlarini aniqlash tartibi toʻgʻrisidagi nizomga oʻzgartirishlar kiritish haqida
(order, 2026-03-02)

Oʻzbekiston Respublikasi Prezidentining 2010-yil 24-dekabrdagi PQ–1449-son “Oʻzbekiston Respublikasining 2011-yilgi asosiy makroiqtisodiy koʻrsatkichlari prognozi va davlat budjeti parametrlari toʻgʻrisida”gi qarori (Oʻzbekiston Respublikasi qonun hujjatlari toʻplami, 2010-y., 52-son, 513-modda, 2011-y., 17-son, 169-modda) 8-bandiga muvofiq buyuraman: 1. Oʻzbekiston Respublikasi mehnat va aholini ijtimoiy muhofaza qilish vazirining 2010-yil 3-dekabrdagi 193-Q-son buyrugʻi (roʻyxat raqami 2173, 2010-yil 28-dekabr) (Oʻzbekiston Respublikasi qonun hujjatlari toʻplami, 2010-y., 52-son, 527-modda) bilan tasdiqlangan Iqtisodiyotning ayrim tarmoqlari xoʻjalik yurituvchi subyektlari uchun xodimlar soni va mehnatga haq toʻlash fondining eng kam meʼyorlarini aniqlash tartibi toʻgʻrisidagi nizomga ilovaga muvofiq oʻzgartirishlar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 6-bandidagi “(kamaytirish koeffitsiyenti 0,8 dan kam boʻlmasligi kerak)” degan soʻzlar “(kamaytirish koeffitsiyenti 0,8 dan, qishloq hududlarida 0,6 dan kam boʻlmasligi kerak)” degan soʻzlar bilan almashtirilsin. 2. 1, 2, 5 va 6-ilovalar mazkur oʻzgartirishlarning 1—4-ilovalariga muvofiq tahrirda bayon etilsin. 3. Mazkur oʻzgartirishlar Oʻzbekiston Respublikasi Moliya vazirligi, Iqtisodiyot vazirligi, Davlat arxitektura va qurilish qoʻmitasi hamda Savdo-sanoat palatasi bilan kelishilgan. 1-misol. Minimarket boʻyicha quyidagi maʼlumotlar mavjud: savdo zalining maydoni –126 kv. m; ish vaqtining rejimi–haftasiga 84 soat; Savdo zali maydoni 126 kv.m boʻlgan minimarketda asosiy xodimlarning eng kam soni meʼyori 7 ta xodimdan iborat (Iqtisodiyotning ayrim tarmoqlari xoʻjalik yurituvchi subyektlari uchun xodimlar soni va mehnatga haq toʻlash fondining eng kam meʼyorlarini aniqlash tartibi toʻgʻrisidagi nizomning 1-ilovasiga muvofiq). Minimarketda ish vaqti rejimi haftasiga 72 soatdan (haftasiga 84 soat) ortib ketganini hisobga olib, belgilangan eng kam meʼyorlardagi asosiy xodimlar sonidan kelib chiqib asosiy xodimlarga koʻpaytirish (oshirish) koeffitsiyenti qoʻllaniladi = 84/72 = 1,17. Shunday qilib, minimarketda asosiy xodimlarning eng kam soni meʼyori = 7 × 1,17 = 8 ta xodimni tashkil qiladi. Minimarketda ishlarning oʻrtacha razryadi yagona tarif setkasi boʻyicha 2-razryadni tashkil qiladi. Yagona tarif setkasi boʻyicha hisob uchun olinadigan 2-razryadli ishning tarif koeffitsiyenti 2,725 ni tashkil qiladi. Belgilangan ish haqining eng kam miqdori (IHEKM) = 79 590 soʻm. Belgilangan formulaga muvofiq (MHTFmin = XS × Tk × IHEKM) minimarketda mehnatga haq toʻlash fondining eng kam meʼyori = 8 × 2,725 × 79590 = 1 735 062 soʻmni tashkil qiladi. 2-misol. Kafeda quyidagi maʼlumotlar mavjud: xizmat koʻrsatadigan stolning soni–15 ta; ish vaqtining rejimi–haftasiga 84 soat; Xizmat koʻrsatadigan 15 ta stoli bor kafeda asosiy xodimlar sonining eng kam meʼyori quyidagilardan iborat (Iqtisodiyotning ayrim tarmoqlari xoʻjalik yurituvchi subyektlari uchun xodimlar soni va mehnatga haq toʻlash fondining eng kam meʼyorlarini aniqlash tartibi toʻgʻrisidagi nizomning 2-ilovasiga muvofiq): Kafeda ish vaqti rejimi haftasiga 84 soatdan ortib ketmaganligini hisobga olib, belgilangan eng kam miqdordagi asosiy xodimlar soni meʼyoriga koʻpaytirish (oshirish) koeffitsiyenti qoʻllanilmaydi. Shunday qilib, kafeda asosiy xodimlar sonining eng kam meʼyori = 0,25 × 15 + 2 + 1 = 7 ta xodimni tashkil qiladi. Belgilangan ish haqining eng kam miqdori (IHEKM) = 79 590 soʻm. Belgilangan formulaga muvofiq (MHTFmin = XS × Tk × IHEKM) kafeda mehnatga haq toʻlash fondining eng kam meʼyori = 7 × 2,998 × 79 590 = 1 670 276 soʻmni tashkil qiladi.